قیرقیزیستانین ایلک "گله‌نکسل ایدمانلار میدانی" آچیلدی.
آچیلیشدا گۆلش یاریشلاری، آت اوستونده گۆلش، آتلی اوخ‌آتما، قارتاللا اووچولوق ائدیلدی و اؤدوللر وئریلدی.
قیرقیزیستان-تورکیه ماناس اونیوئرسیته‌سینده قورولان میدانین آچیلیشینی دونیا ائتنو اسپور کنفدراسیونو باشقانی بلال اردوغان گئرچکلشدیردی.
چنگیز آیتماتوو یئرلشکه‌سینده‌کی آچیلیشدا دانیشان بلال اردوغان، تدبیرین، قیرقیزیستان طرفیندن تۆرک دؤولتلر تشکیلاتینین گوند‌مینه گتیریلمه‌سیندن سئوینج دویدوغونو ایفاده ائتدی.
بلال اردوغان، قیرقیزیستان پرزیدنتی سادیر چاپاروو طرفیندن ده قبول ائدیلدی.
گؤروشمه‌ده سپتامبر آییندا بورسادا گئچیریله‌جک دونیا کؤچری اویونلاری گوند‌مه گلدی.
چاپاروو، اؤلکه‌سینین، تدبیرین تشکیل ائدیلمه‌سینه یاردیم ائتمه‌یه و فعال رول اویناماغا حاضر اولدوغونو بیلدیردی.
ایلک اوچو قیرقیزیستانین قوزئیینده‌کی ایسیک گؤل اطرافیندا گئچیریله‌ن دونیا کؤچری اویونلارینین دؤردونجوسو، بو ایل ۲۹ سپتامبر-۲ اکتبر تاریخلرینده بورسا ایزنیک‌ده تشکیل ائدیله‌جک.
